**Павлодар облысы, Екібастұз қаласы**

**«Облыстық көпсалалы көптілді дарынды балаларға**

**арналған лицей-интернаті» КММ**

**өзін-өзі тану мұғалімі Жапарова Маржан Турсумбаевна**

**Тақырыбы: Дөрекі сөйлеудің зияны**

|  |  |
| --- | --- |
| **Сабақтың мазмұны** | **Ресустар** |
| **Сабақтың мақсаты:** Өмір шындықтан қаланғанда ғана нағыз өмір екендігін түсіндіру. **Міндеттері:**  **Білімділік:** - ойдың, сөздің және істің бірлігі парасаттылықтың негізі екендігін ұғындыру;**Дамытушылық: -** өз-өзіне адал болу, жақсыдан жаманды ажырата білуге баулу; **Тәрбиелік:** - қарапайымдылыққа тәрбиелеу. | Сәлемдесусабақтың мақсаты мен міндеті таныстырылады.  |
| **Сабақтың барысы:** **1.Ұйымдастыру кезеңі: 5 «Т» ережесін сақтау Тазалық, Тәртіп, Татулық, Тыныштық, Талап.** **Тыныштық сәті:** Жағымды күйге ену, **«Нұрға бөлену».****2. Үй тапсырмасын тексеру**. - Жазғы демалысты қалай өткіздіңдер? - Сағыныш дегенді қалай түсінесіңдер? - Өз бойларыңнан қандай өзгеріс байқадыңдар? - Өздерің бір жасқа есейгендеріңді қалай түсінесіңдер? | Үй тапсырмасын тексеруСұрақ -жауап |
| **3. Дәйексөз**  **« *Егер мақсатың болмаса, түк те тындыра***  ***алмайсың, ал мақсатың мардымсыз болса,***  ***ешқандай көрнекті нәрсе тындырмайсың.»***   Д. Дидро* Дәйексөздің мағынасын түсініп алыңыздар
 |  |
| **4. Әңгімелеу** Ахмет Байтұрсынов **Әдебиет танытқышы** (үзінді)Адам бала күнінде тысқы ғаламдағы көзге көрініп, денеге сезіліп тұрған нәрселерді ғана танумен болады. Есі әбден кіргенше өзгеден өзін айырмайды, өзгенің істегенін істеп, дегенімен болады . Есейген сайын өзінің өзгеден басқалығын біліп, өзіне ұнағанын істеп, ұнамағанын істемей, қиықтық(1) шығара бастайды. Ержеткен сайын дүниенің ісіне өзінше сүйініп, өзінше күйініп, өзінше жол тұтып, өзінше өміріне жол белгілеп, жақсылық , жамандық қа өз көзімен қарап, өзінше сынап, өзінше бағалап, өзінше пікірлейтін болады. Өз алдына мұңы, мұраты, мақсаты, мүддесі болып, сол мұрат-мақсатына жету талабына кіріс- кен жерде тысқы ғаламға(2) тиісті жердің шегіне келіп, ішкі ғалам мен тысқы ғалам екеуі кездесе ді. Сонда ішкі ғаламның ниетіне тысқы ғаламның шарттары тура келмей , екеуі ілінісіп, ұстаса кетеді. Задында(3), тіпті мүддесі жоқ адам болмайды. Адам болған соң, оның көңілі бір нәрсені тілемей тұрмайды, көңілі тілеуіне қарай бір нәрсе істемей тағы да тұрмайды. Көңілінің тілеуі де, ол тілеуінің жолында ғы ғамалы да адамына қарай түрлі болады, неғұрлым қайратты болса, соғұрлым мақсаты да зор болады. Ұсақ адам- ның мақсаты да ұсақ болады. Біреу жер жүзін өзіне қарату, бағындыру талабында болады , біреу дүниеге атағын жаю талабында болады; біреу дүние нің сырын танып, адамның көзін ашып, білімін арттыру талабында болып, сонымен өмірін өткізеді. Біреу адам бала сын теңгеріп, арасына әділдік орнатып дүниеден жұмақ жасау талабында болып, өмірін сонымен өткізеді. Біреулер тек дүние жию, бай болу мақсатпен өмір өткізеді; әйтеуір тілеусіз, мақсатсыз адам жоқ. Аз болсын, көп болсын әркім нің мұраты бар. Ұлы болсын, ұсақ болсын әркім нің мұраты бар. Тілеусіз, мақсатсыз адам болмаған соң, талас- сыз, тартыссыз да адам жоқ. Әркім әліне қарай таласады, тарты сады. Талас, тартыс – табиғаттың негізгі заңының бірі. Табиғат тас жүрек, қанша өтініп жалынсаң да, жағынсаң да, өзінің заңынан бұрылмайды. Табиғаттың заңы қатты, үкімі рақымсыз: жолы толып жатқан кер4 мен кедергі; ісі шынжыр қатар тіркес кен себеп пен салдар болып, алды-артыңды ораған шырмау. Өз еркім өзімде, өз ісіме өзім қожа, өзім себеппін деп жүрген адам тұрмыс ісінің орауы нан, шырмауынан әрі аса алмайды. Табиғат заңы мейірімсіз, мерзімсіз бір тағдыр: дауылды тоқтатуға, жазды ұзартуға, қысты қысқартуға, суды жоғары ағызуға еш адамның қолынан келмейді; сол сияқты табиғат заңы адамда, адам әлеуметінде де бар. Адам қанша дана, білімді болса да, қанша қаһарман, қайратты болса да, әлеумет оның мақсатын ұқпайтын болса, қайраткер қамалға жалғыз шапқан батырдай әлек болмақ. *1. Мәтіндегі «... тіпті мүддесі жоқ адам болмайды» деген тұжырымды қалай түсінесіздер? Жауаптарыңызды нақты мысал келтіріп, дәйектеңіздер.* *2. Автордың «ішкі ғаламның ниетіне тысқы ғаламның шарттары тура келмей, екеуі ілінісіп, ұстаса кетеді» деген ойы нені білдіреді деп ойлайсыздар? Өз пікірлеріңізді ортаға салыңыздар.* *3. «Ұсақ адамның мақсаты да ұсақ болады» деген пікірмен келісесіздер ме? Неліктен кейбір адамды ұсақ адам деп атайды?* *4. Адам қандай қасиеттері арқылы өзінің өмір жолын белгілеп, жақсылық, жамандықты айырып, өзінше сынап, өзінше бағалай алады деп санайсыздар?* *5. Сіздің ойыңызша, мәтінде қандай жалпыадамзаттық құндылықтар туралы айтылады? Аз болсын, көп болсын әркімнің мұраты бар. Ұлы болсын, ұсақ болсын әркімнің мұраты бар.**6. Адамның бойындағы қандай қасиеттері оның адамдық болмысын көрсетеді? Мысал келтіріңіз.* *7. Өзіңіздің өмірлік мақсатыңыз қандай? Мақсатыңызға жетудің жолдары қандай деп санайсыз?* |  **(1)Қитар****лық, қияң-****қылық.** **(2) Бүкіл жер жүзі, әлем.** **(3) Тегінде, негізінде.** |
| **5. Шығармашылық жұмыс** **1 - тарсырма:** Қанатты сөздердi оқып, негiзгi ойын анықтап, бүгiнгi өмiрмен байланыстырып, өз ойларыңызды ортаға салыңыздар. • **Фалес:** «Ең қиын іс – өзіңді-өзің тану, ең оңай іс – басқаға ақыл айту». • **И. Гете:** «Өзіңді қалай танып білуге болады? Тіпті де құр түйсінумен емес, тек қана іс-әрекет арқылы. Өзіңнің борышыңды орындап көрсең болды, өзіңді тани кетесің». • **Абай:** «Қашан бір бала ғылым-білімді махаббатпен көксерлік болса, сонда ғана оның аты адам болады». • **М. Горький**: «Мен армандағыш, ізденгіш, жаны тыным таппайтын кісілерді ұнатамын. Ал дегеніне жетісімен тоқтай қалған адамның мен үшін ешқандай қызығы жоқ». • **Л. Фейербах:** «Күшіне сенген адам ғана мақсатына жете алады». • **Б. Момышұлы:** «Үміт өрге тартады, үмітсіздік көрге тартады».**2-тапсырма.** Кестеде берілген ұғымдарға сәйкес мағыналарын табыңыздар.

|  |  |
| --- | --- |
|  **Ұғым** |  **Анықтамалары** |
|  1. Ғалам 2. Мұрат 3. Мүдде 4. Рақым 5. Сенім 6. Талап | а) Алға қойған мақсат, тілек, арман. ә) Күткен үміт, ықылас, ниет.б) Ынта, ықылас, жігер, міндет, жауапкершілік. в) Бүкіл жер жүзі, әлем. г) Қайырым, мейірім, шапағат. ғ) Белгілі бір істі, жоспарды орындау жолындағы ойлы мақсат, асқақ арман.  |

**3-тапсырма:** Өмір жолын таңдаудың қаншалықты күрделі әрі жауапты екендігін түсіну үшін төменде берілген мәтінмен танысып шығыңыздар және ***«Өмір жолын таңдау»*** тақырыбы бойынша пікірталас ұйымдастырыңыздар. Пікірталас үшін сұрақтар дайындап, төмендегі нұсқауларды басшылыққа алыңыздар. ***Пікірталасқа қатысушы үшін нұсқаулар***: **1.** Сөз сөйлер алдында, өз ұстанымыңызды нақты белгілеп алыңыз. **2**. Мәселенің мәнін дұрыс түсініп тұрғаныңызды тексеріп алыңыз.**3**. Қарсыласыңызды мұқият тыңдағаннан кейін ғана өз көзқарасыңызды білдіріңіз. **4**. Дау туғызбайтын деректер ғана күшті дәйек болатынын ұмытпаңыз. **5.** Қарсыласыңызды сендірудің ең жақсы тиесілі нақты дәйектеме мен мінсіз логика екенін ұмытпаңыз. **6.** Әділ әрі шын жүректен бәстесіңіз, қарсыласыңыздың ойлары мен сөздерін бұрмаламаңыз. **7**. Анық, нақты, қарапайым, түсінікті етіп, басқалардың емес, өз сөзіңізбен сөйлеңіз. **8.** Сіздікі дұрыс болмаған жағдайда, қарсыласыңыздың дұрыс екендігін мойындауға батыл болыңыз. **9**. Ешқашан дөрекі сөйлеп, қарсыласыңыздың намысына тиетін, оны қорлайтын сөздер айтпаңыз. **10**. Сөзіңізді аяқтай келе, қорытынды шығарыңыз. |  |
| **6. Топпен ән айту** *Сөзі: Арман Дүйсенбі* **Арман жолдар** *Әні: Ұлықпан Жолдасов*Жол – жетелейді арман мен мұраттарға,Жол – жауап жоқ алады сұрақтарға. Сен адастырма, арманым, жол бастаған,Үйреттің өмір сырын алғаш маған. Сен – қиялы құсым сапарға алып ұшқан,  Сен – арман ару, жаралған сағыныштан.  Сен – жас дәуренім, жүзіндей ақ алмастың, Мөп-мөлдір кәусарыңа қана алмаспын.Сен – арман-қиял, жетелеп жас күнімді. Сен – ұрлап алып кетпеші жастығымды. Сен – қол жетпейтін тұратын сағымнансың, Жолдарда жүріп өткен әнім қалсын. |  |
| **7. Үй тапсырмасы.**1. Тоқтар Әубәкіров туралы түсірілген **«Биіктерді бағындырған»** атты деректі фильмді көріп, ***«Адамның еркі, тек қана берік адамның еркі – ғаламат күш»*** тақырыбында эссе жазыңыз («Ozin-ozi-tanu.kz» интернет-порталы)2. . ***«Қыран қазақ***» Нұртөре Жүсіп мәтінін оқып келу. |  |
| **8.Соңғы тыныштық сәті: (Баяу музыка)** Бүгінгі сабақтан игерген жақсы қасиеттерді бойларыңызға сіңіріп, жүректеріңізге түйіп алыңыздар. |  |